द मी यू कांट सी
मेरे लिए, डिप्रेस होना ऐसा है जैसे...
मैं समुद्र के सबसे अँधेरे, सबसे ठंडे हिस्से में...
अपने पैरों पर सौ किलो भार बाँध कर पड़ा हूँ।
और मैं निरंतर तैर कर ऊपर आने की कोशिश कर रहा हूँ...
पर... पर नीचे ही जाता जा रहा हूँ।
नीचे जा रहा हूँ, गहरा, और गहरा।
बुरी तरह घबराया हुआ।
आप समझ रहे हैं...
और घबराहट के साथ आता है निराशा, गुस्सा।
आक्रामकता।
वे सभी भावनाएँ जो मैं दबा कर रखता हूँ,
वे सब उभर आती हैं
जब मैं... जब मैं गहराई में धँस रहा होता हूँ।
आप समझ रहे हैं? और...
और बस बहुत ठंडा, अँधेरा, अकेला महसूस होता है।
और... और यह बस एक ही पल में तुम्हें अंदर से खा जाता है
जब तक तुम ख़ुद को उन ज़ंजीरों से निकालने का तरीका ना ढूँढ लो
और फिर धीरे-धीरे तैर कर ऊपर आओ और... और... दबाव कम होता महसूस करो
और फिर तुम साँस ले पाते हो।
यह हमेशा आता-जाता रहता था। जब मैं कॉलेज में था, तब भी मुझे यह था।
पर मैंने हमेशा ख़ुद से कहा,
कि मैं कुछ ज़्यादा ही सोच रहा हूँ।
इसे नज़रअंदाज़ करने के लिए मैं हमेशा कोई ना कोई कारण ढूँढ लेता था
या कुछ और सोच लेता था।
डेमार
मैं कॉम्प्टन, कैलीफ़ोर्निया में पला-बढ़ा।
हमारे पास ज़्यादा नहीं था
पर मेरे माता-पिता मेरे सबसे बड़े रक्षक और समर्थक थे।
मैंने माँ को उनके सारे भाईयों को गिरोह हिंसा में खोते देखा है।
दोस्तों को, परिवार के सदस्यों को
छोटी उम्र में जान गँवाते देखा है।
मुझे याद है एक बार एक कार धीरे से रुकी,
और तुम्हें झुक कर, किसी कार के पीछे छिपना पड़ा क्योंकि वे गोलियाँ चलाने लगे थे।
आज तक भी,
अगर कोई कार धीरे से आती है...
मैं ठिठक जाता हूँ कि, "यह... यह कौन है?"
उसका बहुत असर पड़ा।
तो उसने मुझे किसी ऐसी चीज़ की तरफ़ भागने के लिए प्रेरित किया...
जिससे मैं इस सब से बच सकूँ।
कॉम्प्टन
और वह हमेशा से बास्केटबॉल थी।
ओह, डेरोज़ैन!
वह एक चीज़ थी जहाँ मुझे महसूस होता था
कि मैं हर चीज़ से दूर हूँ और मैं ख़ुद को सामान्य महसूस कर सकता था।
एक बढ़िया समाप्ति!
मैंने हमेशा उसे अपनी शांति के लिए इस्तेमाल किया
पर कभी उन चीज़ों की वास्तविकता पर ध्यान नहीं दिया जो उस समय चल रही थीं।
सन् 2009 के एनबीए ड्राफ़्ट के नौंवे चयन के लिए
टोरोंटो रैपटर्स चुनते हैं
यूनीवर्सिटी ऑफ़ सदर्न कैलीफ़ोर्निया से डेमार डेरोज़ैन को।
बियोम्बो से स्क्रीन। डेरोज़ैन ने फेंका और डल गया!
गेंद ले ली। ओह, उसने एक ज़ोर से डाला!
डेरोज़ैन ने एक ज़ोर से मारा!
ज़ोरदार मारा!
एक ऑल-स्टार खिलाड़ी ऐसा ही दिखता है, लोगों।
अब, तुम आगे बढ़ रहे हो, ऑल-स्टार बन गए हो, जीत रहे हो।
तुम टीवी पर आ रहे हो, तुम्हारी हर जगह आवभगत हो रही है
जब तक अचानक तुम्हें झटका सा नहीं लगता।
इतने सालों में तुम इतना दर्द दबा जाते हो,
मेरे जीवन के जो अँधेरे हिस्से थे, वे अब ज़्यादा जल्दी आने शुरू हो रहे थे।
कभी-कभी होने के बजाय, वह अब हर कुछ दिन में हो रहा था।
फिर हर कुछ दिन के बाद आकर, वह हफ़्ते के लिए रहने लगा।
वह इतना अधिक हो गया कि मुझे... कि मुझे
झुकना ही पड़ा और... और उस पर ध्यान देना ही पड़ा।
डेमार डेरोज़ैन यह डिप्रेशन मुझे हरा देता है...
मैंने वह ट्वीट डाली।
उस छोटे से पल में, मुझे लगा मेरे ऊपर से कोई भार उतर रहा है।
फिर मैं सो गया, पर जब मैं उठा...
डेमार डेरोज़ैन ने डिप्रेशन के साथ अपने संघर्ष का राज़ खोला
उसके बाद, मुझे उस पर ध्यान देना ही पड़ा।
डिप्रेशन, निजी संघर्षों पर चर्चा की: 'हम सब इन्सान हैं'
मुझे पता है बहुत लोगों को इसकी बात करते हुए शर्मिंदगी होती है।
खिलाड़ी इसके बारे में कभी बात नहीं करते। पर तुमने की।
डिप्रेशन, चिंता के साथ संघर्ष के बारे में विस्तार से बताया
कई एनबीए खिलाड़ियों ने मानसिक स्वास्थ्य के साथ संघर्ष के बारे में बताया।
क्या एनबीए में डिप्रेशन हमारी सोच से ज़्यादा आम है?
एनबीए में मानसिक स्वास्थ्य। लीग को क्या करना चाहिए?
रैपटर्स के डेमार डेरोज़ैन ने डिप्रेशन के दौरों के बारे में खुल कर बताया
मैं खिलाड़ियों के ट्रिब्यून में लिखे केविन लव के लेख पर बात करना चाहती हूँ...
हर कोई कुछ ना कुछ झेल रहा है
...जहाँ उन्होंने बहुत ईमानदारी से चिंता और घबराहट के साथ अपने संघर्ष की बात की है।
उन्होंने यह सबसे अच्छी तरह बताया जब कहा कि डेमार डेरोज़ैन ने...
केविन लव, डेमार डेरोज़ैन ने मानसिक स्वास्थ्य की बात की
-...एक तरह से उनके लिए रास्ता खोल दिया। -डेमार, हाँ।
डेमार डेरोज़ैन की ट्वीट ने सोशल मीडिया का समर्थन जगाया
जो डेमार डेरोज़ैन ने किया है,
उन्होंने सार्वजनिक तौर पर अपने डिप्रेशन और चिंता की बात की,
यह ज़मीन-आसमान का अंतर ले आया,
निश्चित तौर पर एनबीए में और शायद सभी पेशेवर खेलों में...
ऐडम सिल्वर एनबीए कमिश्नर
...क्योंकि इससे खिलाड़ियों के लिए अत्यंत
महत्वपूर्ण मसलों पर सहजता से बात करना संभव हो गया है।
ख़बर मिली है कि एनबीए...
एनबीए जहाँ ग़ज़ब होता है
...सन् 2019-2020 के सीज़न के लिए मानसिक स्वास्थ्य की अपनी नीतियाँ बदल रही है।
एथलैटिक के अनुसार,
लीग जल्द ही मानसिक स्वास्थ्य पर नए प्रस्ताव लागू करेगी
जिनको सभी 30 टीमों को मानना होगा।
जब हम खेल खेलने में खो जाते हैं, हमें एहसास भी नहीं होता
कि हमारे समाज में जो हो रहा है, हम उसे दबा रहे हैं।
और मुझे... और मुझे...
क़रीब 30 वर्ष का होने पर इस चीज़ का एहसास हुआ।
ये पेशेवर खिलाड़ी उस तमाम जद्दोजहद से गुज़र रहे हैं
जिससे इस समय के दौरान बाकी सब लोग गुज़रते हैं, पर इनके लिए साथ में शोहरत...
डॉ. कोरी यीगर टीम साइकोथेरेपिस्ट - डिट्रॉयट पिस्टन्स
...और वित्तिय सफ़लता शामिल है,
उन सभी विभिन्न टुकड़ों के साथ जो एक बड़ा खिलाड़ी होने का
हिस्सा होते हैं।
पर दुनिया इसे इस तरह से नहीं देखती।
दुनिया तो सोचती है, "अरे, तुम्हारे पास इतनी शोहरत है।
तुम्हारे पास इतना पैसा है। तुम्हें तो कोई समस्या नहीं होगी।"
पर यह सही नहीं है। मानव अस्तित्व तो ज्यों का त्यों है।
"थेरेपिस्ट के पास जाने से या मानसिक स्वास्थ्य में दिलचस्पी लेने से
मेरी कमज़ोरी प्रकट होती है।"
पेशेवर खिलाड़ियों को लगता है,
"मेरी प्रतिद्वंदी उस कमज़ोरी का फ़ायदा उठाएगा
और शायद जो लोग मेरे अगले कॉन्ट्रैक्ट के बारे में निर्णय लेंगे,
वे भी उस कमज़ोरी का फ़ायदा उठाएँगे।"
और अब ख़ास तौर पर अफ़्रीकी-अमरीकी समुदाय की बात करें तो,
हम बाहरवालों को अपने बीच नहीं चाहते।
यह हमारे समुदाय का बहुत पुराना मसला है
कि बाहरवाले शायद हमारी मदद ना करें।
तो, चुप रहो। किसी को यह सब मत बताना।
और दरअसल, हम अपने परिवार वालों से भी इसके बारे में ज़्यादा बात नहीं करते।
हम कहते हैं, "वह लड़का संघर्ष कर रहा है। वह कई सालों से संघर्ष कर रहा है।"
वे मानसिक स्वास्थ्य की समस्याएँ होती हैं,
मानसिक तंदुरुस्ती की, जिन पर कोई ध्यान नहीं देता।
मैं टोरोंटो में सात साल तक प्रमुख कोच था,
और डेमार को अब मैं जानता हूँ, शायद एनबीए में वह उसका दूसरा साल था,
या तीसरा हो सकता है, उसे तरक्की करते देखता आया हूँ।
ब्रेन्डा और मैं और हमारे बच्चे एलए में थे। मैं ऑल-स्टार गेम को कोचिंग दे रहा था।
ड्वेन केसी प्रमुख कोच - डिट्रॉयट पिस्टन्स
मैं उठा तो मैंने उसकी डाली एक ट्वीट देखी जिसमें उसने लिखा था कि वह कुछ हालातों,
डिप्रेशन आदि के साथ जूझ रहा था।
मुझे बहुत हैरानी हुई क्योंकि मुझे इसका बिल्कुल अंदाज़ा नहीं था।
और निजी स्तर पर, जब हमने सुना वह जूझ रहा था,
हमें लगा हमने उसका साथ नहीं दिया।
तुम्हें लगता है तुम्हारा रिश्ता उतना मज़बूत नहीं था
कि वे बिना झिझके तुम्हें ऐसी बात बता सकें।
ब्रेन्डा केसी ड्वेन की पत्नी
तो मुझे लगा, "अरे, यार, हमसे बहुत बड़ी ग़लती हो गई।"
पर मैं यह भी कहूँगा, ब्रेन्डा,
कि उसे छुपा कर रखने की रक्षात्मक प्रक्रिया बहुत सशक्त होती है।
-सही है। -और शायद उसका एक हिस्सा
यह है कि वह व्यक्ति सोचता है, "मेरे साथ यह समस्या नहीं होनी चाहिए थी।
मुझे यह लोगों को नहीं बताना चाहिए।"
पर मुझे उस पर गर्व है कि उसने इसे सामान्य बना दिया
कि इसके बारे में बात करना ठीक है।
और उसने मुझे यह सिखा दिया कि मुझे पता है मुझे क्या नहीं पता,
कि एक युवक के जीवन के उस क्षेत्र में जाने की
मुझमें काबिलियत या सामर्थ्य नहीं है।
चलो शुरू करें, डीजे!
तभी, जब मुझे सबसे पहले डिट्रॉयट में काम मिला,
सबसे पहले मैंने डॉ. यीगर जैसे किसी व्यक्ति को
हमारे स्टाफ़ में रखने की माँग की थी।
वह ऐसे व्यक्ति हैं जो इसे पेशेवर तरीके से संभाल सकते हैं।
तो बताओ मुझे, थोड़ा सा कि मानसिक तौर पर तुम कैसे हो।
जिस चोट के कारण तुम कुछ देर बाहर रहे, उसके बाद वापस आने पर कैसे...
किसी व्यक्ति से कहे जाने वाले पहले कुछ शब्दों की भाषा
अत्यंत महत्वपूर्ण है।
बहुत से लोग पॉप थेरेपिस्ट या पॉप साइकॉलोजिस्ट होते हैं।
"लगता है इस बच्चे को कोई चिंता सता रही है
और, हाँ, हो सकता है, कुछ डिप्रेशन भी हो।"
तो, रुको ज़रा।
तो मुझे डिप्रेशन और उदासी के बीच का अंतर बताओ?
लोगों को वास्तव में नहीं पता।
तो चिंता और घबराहट में क्या अंतर है?
लोगों को वास्तव में नहीं पता।
हमें चिकित्सीय विवरण देने की ज़रूरत नहीं है।
और खिलाड़ियों के लिए यह महत्वपूर्ण है।
थैरेपी के अपने रूप का सबसे अच्छा विवरण मैं यह देता हूँ
कि यह बस बातचीत है।
बातचीत का कोई विरोध नहीं करता।
तो आज की सुबह कैसी थी?
बढ़िया थी। तुमने अच्छा काम किया।
-हाँ? -हाँ।
कोरी ने कमाल का काम किया है।
जब वह पिछले साल आया था...
लैंग्स्टन गैलोवे डिट्रॉयट पिस्टन्स का खिलाड़ी
...उससे बहुत राहत मिली क्योंकि साफ़ दिख रहा था
कि उसके साथ लोग खुल कर बात कर रहे थे।
कोई ऐसा जो आपके जैसा दिखता है, कोई जो
अच्छा दिखता है, किसी भी विषय पर बात कर सकता है।
अगर मुझे समस्या है और मैं तुमसे बात करता हूँ, मुझे पता है तुम उसे सुलझा नहीं सकते।
-हाँ। -पर वह तुम्हारा तनाव...
-तुम्हारा तनाव काफ़ी कम कर देता है। -...दबाव, हाँ?
और यही चीज़ उसे ख़ास बनाती है क्योंकि
वह तुम्हारे से कुछ नहीं चाहता पर तुम्हारे लिए सब कुछ चाहता है।
वह चाहता है तुम जितने अच्छे बन सकते हो, उतने बनो।
यह पिछले तीन साल...
मैं कहूँगा मेरी ज़िंदगी के सबसे कठिन तीन साल रहे हैं।
तनाव के कारण बहुत बड़े हैं।
कोर्ट में जब सब कुछ अच्छा हो रहा होता है...
ज़िंदगी बहुत बढ़िया लगती है।
पर जब बास्केटबॉल रुख मोड़ती है
या आपके नियंत्रण से बाहर की कोई चीज़ें आपको प्रभावित करती हैं, आप हिल जाते हो।
यह एनबीए है। तो हर समय सब लोगों की नज़र आप पर है।
सैबरीना गैलोवे लैंग्स्टन की पत्नी
सोशल मीडिया है तो हर समय कभी कोई ट्वीट या इन्स्टाग्राम पर
तस्वीर आती रहती है।
पेशे से संबंधित अफ़वाह आती रहती है कि किसी को ख़रीदा गया है
या किसी के पैसे कम कर दिए गए हैं।
उसके माता-पिता बूढ़े हो रहे हैं। वह अब ख़ुद एक पिता है।
दबाव तो हमेशा रहता ही है।
जब डेमार ने कहा उसे डिप्रेशन है,
उसने जैसे एनबीए की दुनिया को झकझोर दिया।
क्योंकि ज़्यादातर लोगों को समझ नहीं आया वह क्या था।
क्या इसका मतलब वह बहुत नाज़ुक है?
क्या इसका मतलब वह बहुत बहादुर है कि ऐसे सबको यह बात कह दी?
मुझे कैसे समझ आएगा कि हमारे आगे बढ़ने के लिए इसका क्या मतलब है?
तैयार? कहो चीज़।
चलो, चलें।
जब हम मानसिक स्वास्थ्य की बात करते हैं
हम इसकी उस अवस्था की बात करते हैं जब यह संकटपूर्ण स्थिति में पहुँच जाता है।
और मेरे विचार में यह अधिक प्रभावशाली होगा अगर आप यह समझ लें
कि इस पर अभी काम कर लिया जाए
ताकि जब आप संकट की स्थिति में पहुँचेंगे,
आपने उसके लिए प्रशिक्षण लिया है और आप उसके लिए तैयार हैं।
इस रविवार की दोपहर को ब्रेकिंग न्यूज़।
कोबे ब्रायंट की 41 वर्ष की आयु में हेलिकॉप्टर दुर्घटना में मौत
पाँच बार एनबीए चैंपियन, भूतपूर्व लीग एमवीपी, कोबे ब्रायंट की,
आज दोपहर लॉस एंजेलेस में एक हेलिकॉप्टर दुर्घटना में मौत हो गई।
समाचार अभी भी आ रहे हैं।
कई पीड़ितों के साथ, उस हेलिकॉप्टर में कोबे ब्रायंट थे।
कोबे ब्रायंट की दुर्घटना में मौत
उन्होंने तय किया है कि जो भी टिप जीतेगा,
इस समय वह टोरोंटो है, वे शॉट क्लॉक को यूँ ही गुज़र जाने देंगे
कोबे ब्रायंट का सम्मान करने के लिए क्योंकि नंबर 24 आया है।
मुझे उस दिन एक गेम खेलनी थी,
और वह मेरी ज़िंदगी की सबसे मुश्किल गेम थी।
यार...
मेरा मतलब, शब्द...
इसे शब्द बयान नहीं कर सकते, यार।
कोबे की मौत ने हर किसी पर असर डाला
पर ख़ास तौर पर इन खिलाड़ियों पर जो एनबीए में हैं।
अक्सर, सदमे और दुःख के समय,
हमारा झुकाव होता है उससे दूर जाने की ओर क्योंकि हमें समझ नहीं आता क्या करें।
तो मेरा काम है उसके और क़रीब जाओ,
और जिस व्यक्ति को जैसी ज़रूरत है, उसे वैसा सहारा दो।
कोबे ब्रायंट को श्रद्धांजली: पिस्टन्स ने नंबर 8, नंबर 24 की जर्सी पहनीं
जहाँ हम कोबे ब्रायंट के जीवन का सम्मान कर रहे हैं...
तो बस, थोड़ी बातचीत करना चाहता हूँ
कि तुम लोग कैसे हो, इस सब के बारे में कैसा महसूस कर रहे हो।
हर व्यक्ति का शोक करने का तरीका अलग होता है।
मैं जैसे करता हूँ,
वह उससे अलग होगा और अलग दिखेगा जिस तरह तुम करते हो।
सही है।
मैं लोगों से हमेशा पूछता हूँ, अगर हम अलग तरीके से शोक करते हैं, तो कौन सा सही है?
सभी सही हैं।
-ठीक है। हाँ। -यह मेरा है। यह मेरा तरीका है।
हाँ। मुझे लगता है इसके बारे में
बात कर पाना ही बहुत मायने रखता है।
जब, मुझे लगता है, शायद कुछ घंटे हो गए थे...
मैंने अचानक ख़ुद पर ध्यान दिया और मैं तब भी उसी जगह बैठा था।
मैं वहाँ से हिला नहीं था।
एक व्यक्ति तुम जिसके विरुद्ध खेले थे, जिसे तुम बचपन से जानते थे,
जो तुम्हारा आदर्श था...
तुम्हें बहुत गहरी चोट लगती है।
वह एक खुले घाव की तरह है जिसे तुम... जिसे तुम भर नहीं पा रहे।
जेडी डुबॉयस सहायक कोच - डिट्रॉयट पिस्टन्स
जब मैंने इसके बारे में सुना, पहली चीज़ जो मेरे मुँह से निकली...
मेरी प्रतिक्रिया थी, "कोबे नहीं मर सकता। क्या कह रहे हो तुम?"
-अच्छा। -हाँ।
-काफ़ी कठिन था। -हाँ।
यह उसके अजेय होने का विचार है।
-जैसे कि... -हाँ।
-वह तो जीवन से बड़ा है। वह कैसे... -हाँ।
-कोबे नहीं जा सकता। -सही है।
कोबे के विरुद्ध खेलने का अवसर मिलना,
मुझे लगा, "अच्छा। यह सच में हो रहा है।"
मतलब, सच में। वह तो मेरा आदर्श है।
-वह, वह तो इतनी मशहूर हस्ती है। -हाँ।
कुछेक बार गेंद निकल गई और फिर अचानक, मैं उसे रोक रहा था।
और मुझे लगा, "अरे, बाप रे।" मतलब, "मैं कोबे को रोक रहा हूँ।"
मुझे पता है मेरे घर पर सब देख रहे होंगे।
-सब देख रहे हैं। हाँ। -लीग देख रही है।
-और तुम्हारे दोस्त। -हाँ, वे देख रहे हैं।
वे कह रहे होंगे, "अगर तुमने इसे नहीं रोका, तो सब ख़त्म।
घर पर तुम्हारा मज़ाक उड़ाएँगे।"
और...
गेम के बाद मैंने उससे अपने जूतों के एक जोड़े पर साइन करवाए।
और उसने कहा, "आगे बढ़ते रहो, यार। ऐसे ही करते रहो।"
इसका मतलब तुम वह हमेशा अपने साथ रख सकते हो।
-उन यादों को? -हाँ।
वह तुमसे कभी कोई नहीं छीन सकता।
ड्... ड्यूस तुम्हारे साथ बैठा होगा,
जब वह 12-13 वर्ष का होगा, और कहेगा, "डैडी, आप कोबे के विरुद्ध खेले थे?"
-हाँ। सही है। -तुम वह कहानियाँ सुना सकोगे।
-वह कितना मस्त होगा। है ना। -हाँ, वह अच्छा होगा।
अब अगर मैं एक पिता होने के नाते बात करूँ,
इसके कारण मैं अपने बच्चे को और ज़्यादा प्यार करने लगा हूँ।
-हाँ। -क्योंकि कल का कोई भरोसा नहीं।
इसने मुझे यह दृष्टिकोण दिया...
कि ज़िंदगी गेंद से कहीं बढ़कर है।
यह गेंद किसी दिन उछलना बंद कर देगी।
अक्सर हम एक-दूसरे को समझने के लिए समय नहीं निकालते।
और यह काम मुझे यह समय निकालने का मौका दे रहा है।
टीम के साथ यात्रा करना, उनके आसपास रहना,
इससे मुझे सबसे अंतरंग बातचीत करने और विश्वास कायम करने का
अवसर मिलता है।
तो, मुझे लगता है इसी तरीके से लगातार मानसिक स्वास्थ्य बनाने के
इर्द-गिर्द इस तरह की अत्यंत महत्वपूर्ण बातचीत को
जारी रखने से ही सफ़लता मिलेगी।
पर पहले हममें आपसी समझ होनी चाहिए।
एंबर
मैं 17 साल की थी जब मैं सेराक्यूज़ गई थी।
मुझे बहुत घबराहट हो रही थी पर मैं उत्साहित भी बहुत थी।
मुझे पता था कि उस समय वह अच्छा निर्णय था।
सेराक्यूज़ में मेरा पहला साल बहुत अच्छा गुज़रा।
दोस्त, तरह-तरह के शौक़, अच्छे ग्रेड, दिलचस्प क्लासें।
सेराक्यूज़ यूनीवर्सिटी
मैं वहाँ उपलब्ध हर चीज़ में शामिल हुई।
पर सन् 2016 की गर्मियों में,
मैं विदेश से पढ़ाई पूरी करके लौटी ही थी...
और मेरे डैडी की दिल का दौरा पड़ने से मौत हो गई।
जब मुझे यह बताया गया, मैंने विश्वास नहीं किया।
और मैं बस जैसे... सुन्न हो गई, किसी से बात तक नहीं की।
पर मेरी अपनी दुनिया में, मेरे अपने मानसिक उन्माद में, मुझे उस पर यक़ीन नहीं हुआ।
मुझे लगा वह एक मज़ाक था।
अंतयेष्टि का समय आया, पर तब भी मैंने उस पर यक़ीन नहीं किया जो हो रहा था।
क्योंकि मुझे लगा सब मेरा मज़ाक उड़ा रहे हैं।
सब मिले हुए हैं।
यह जो भी हो रहा है, सब इसमें मिले हुए हैं,
और मैं इस सबसे बाहर हूँ क्योंकि यह मेरे साथ हो रहा है।
मुझे लगा कि मेरे पिता की मौत से पहले कुछ और हो रहा था
और शायद मेरे पिता की मौत ने...
सब कुछ जैसे आगे धकेल दिया।
मैं अलग-थलग रहने लगी। मैंने सबसे बात करना छोड़ दिया।
और यह ठीक उसी समय था जब मुझे एक आवाज़ सुननी शुरू हुई।
और...
मुझे लगा वह असली है।
वह आवाज़ मुझे मेरे ख़्याल बता रही थी।
मेरी सारी शंकाएँ।
मैं जो भी करती थी, जो भी सोचती थी, उसके बारे में वह टिप्पणियाँ देती रहती थी।
और मुझे लगा मुझे नीचा दिखाने के लिए लोग उस आवाज़ के साथ
मिलकर काम कर रहे हैं।
वास्तविकता में और तुम्हारे विचारों में जैसे दरार आ जाती है।
और असल ज़िंदगी में और मेरे मानसिक उन्माद में अंतर करना कठिन हो जाता है।
इस सबसे पहले...
एंबर कितनी होशियार थी, कितनी चुस्त थी।
जब हम यहाँ आए, इस देश में, इसे स्कूल में दाखिल करवाने लेकर गए,
तो प्रोफ़ेसर मेरे पास आए और बोले, "यह लड़की तो कमाल की है।"
ऐनी मार्टिनेज़ एंबर की माँ
इसके पिता की अचानक मौत के बाद,
सब कुछ बदल गया।
वह छुट्टियाँ बिताने वापस आई और यहाँ, मेरे घर में रही
और वह पहचानी नहीं जा रही थी।
मुझे मदद की ज़रूरत थी।
उस समय मुझे भरोसा नहीं था कि कोई भी मेरी मदद करना चाहता है।
मुझे लगता था सब लोग बस मेरे पीछे पड़े हुए हैं।
मुझे याद है उस दिन, मैं अपने घर में थी और मुझे लगा,
"मुझे जाना है। मुझे इस जगह को छोड़ कर जाना होगा।"
मुझसे वे अचेतन संदेश बरदाश्त नहीं हो रहे थे जो मुझे हर समय मिल रहे थे।
मेरे से वह हर समय का सोचना... सहन नहीं हो रहा था।
मेरे दिमाग़ में लगातार गूँजती वह आवाज़
या मेरे हर काम पर लगातार होने वाली टिप्पणियाँ।
मैं... मैं यह नहीं सह सकती। मैं... मैं मरना चाहती हूँ।
मेरी माँ ने एम्बुलेंस बुलाई और मुझे हस्पताल में दाखिल कर दिया गया।
वह चाहती थी मैं उसे हाथ ना लगाऊँ।
मैं उसे गले लगाकर कहना चाहती थी, "एंबर, मैं तुम्हारे साथ हूँ यहाँ।"
तब मुझे बताया गया मुझे स्किज़ोफ़्रेनिया है।
उन्होंने मेरे सामने सबसे बुरी तस्वीर पेश की,
कि वह अब पढ़ाई पूरी नहीं कर पाएगी,
कि आँकड़े कहते हैं कि इस उम्र के बच्चे
पढ़ाई पूरी नहीं कर पाते, उन्हें नौकरी नहीं मिलती
क्योंकि वे ध्यान नहीं दे पाते, वे नौकरियाँ बदलते रहते हैं।
वे एक सामान्य ज़िंदगी नहीं जी सकते।
और...
वे आमतौर पर आत्महत्या कर लेते हैं,
जल्दी ही।
डॉक्टर ने मुझे यह बताया था।
स्किज़ोफ़्रेनिया के निदान को
बरबादी की भविष्यवाणी बना कर पेश करना
बंद होना चाहिए।
पैट्रिशिया ई. डीगन पीएच. डी
मानसिक स्वास्थ्य लाभ में विचारक मार्गदर्शक
यह सच नहीं है। यह चिकित्सीय कहानियाँ हैं।
हमारी मानसिक स्वास्थ्य प्रणाली से
और हमारी संस्कृति से इतने सारे नकारात्मक संदेश मिलते हैं
कि किसी को स्किज़ोफ़्रेनिया होने का क्या मतलब है।
अभी ऐसा बहुत कुछ है जो हम नहीं जानते।
कुछ लोग कहते हैं कि यह एक न्यूरोकैमिकल दिमाग़ी बीमारी है।
कुछ कहते हैं कि यह आनुवांशिक तौर पर आती है।
पर जो चीज़ कोई नहीं सोच रहा, वह है सदमे से घिरा एक व्यक्ति।
जो चीज़ हमारे सामने है, वह है एक तड़पता हुआ इन्सान।
और लोगों के साथ सम्मान से पेश आना
और उनकी ध्यान से देखभाल करना सबसे पहली चीज़ है।
जब मैं हस्पताल में थी, मैं मनोरोग चिकित्सकों, थेरेपिस्ट,
और नर्सों के एक दल से मिली।
स्किज़ोफ़्रेनिया में, आमतौर पर 16 से 30 वर्ष के युवाओं में
लक्षण उभरना शुरू होते हैं।
हम सहभागी निर्णय लेने के मॉडल के तहत काम करते हैं जिसमें
शामिल हैं एक मनोरोग चिकित्सक जो दवाई देता है, मैं और एक प्राथमिक चिकित्सक।
एंजला वॉटरफ़ॉल, एमएसडब्ल्यू एंबर की थेरेपिस्ट
हमारे साथ एक नर्स भी है
और एक समर्थित शिक्षा रोजगार विशेषज्ञ है जो कहता है
"अरे, हमारी टीम का हिस्सा बनो। चलो कुछ सोचें।
अगर स्कूल ज़रूरी है तो चलो देखें तुम स्कूल कैसे जा सकती हो
और घर पर ही रहो जब तक तुम, उसके अनुसार ख़ुद को ढाल नहीं लेतीं
जो भी तुम्हारे साथ हो रहा है।"
उन पहले छः महीनों में, उसे बहुत से लक्षण अनुभव हो रहे थे।
वह मेरे पास आई और मेरे साथ एक सेशन किया।
फिर उसकी माँ से मिले और कहा, "हमें बहुत चिंता हो रही है।
वह कहती है उसने अब तक कुछ सोचा नहीं है।
वह कहती है वह ख़ुद को कुछ करेगी नहीं पर हमें चिंता हो रही है।"
मैं बस शांति से रहना चाहती हूँ।
पर मेरी बीमारी ही ऐसी है
कि मुझे वही नहीं करने देती।
मैं... मैं शांति से कैसे रह सकती हूँ
अगर सारा समय एक आवाज़ मेरा पीछा करती रहेगी।
यह आवाज़ और ऊंची होती जा रही थी।
चारों ओर शोर है,
तो फिर मैं कभी भी...
ठीक कैसे महसूस करूँगी?
मुझे समझ नहीं आता।
मेरी माँ के यहाँ मेरा समय बहुत बुरा कट रहा था।
उन्हें स्किज़ोफ़्रेनिया के मरीज़ को संभालना नहीं आता था।
तो मैं उनको दोष नहीं देती पर मैं बहुत बुरी तरह अवसाद से घिरी हूँ।
मुझे कभी-कभी तो यह भी नहीं पता होता आज कौन सा दिन है।
दिन में ज़्यादातर समय मैं सोती रहती हूँ।
मैं थोड़ा पागल सी हो गई और मैंने आत्महत्या करने की कोशिश की।
मैं बहुत परेशान हुई जब वह कामयाब नहीं हुआ कि कुछ नहीं...
कि मुझे अभी भी जाग कर ये सब झेलना होगा,
कि मुझे जाग कर यह आवाज़ सुननी होगी।
निजी तौर पर, ऐसा लगा...
माफ़ करना... कि मैं अपना काम ठीक से नहीं कर रही थी।
मुझे समझ नहीं आ रहा था क्या करूँ।
मुझे यह मान लेने में कुछ समय लगा कि एंजला मेरी ओर है,
क्योंकि मुझे लगता था कि सब लोग आवाज़ के साथ हैं।
आवाज़ चाहती है कि मेरा अपमान हो,
मैं नीचा महसूस करूँ और मुझे लगे कि मुझ पर...
हमला हो रहा है।
दूसरी बार हस्पताल में दाखिल होने के बाद,
मैंने तय किया कि ठीक है, मुझे वाक़ई स्किज़ोफ़्रेनिया है।
मैं इन लोगों को मेरी मदद करने की कोशिश करने दूँगी।
पर मुझे अपनी बीमारी को स्वीकार करने में बहुत समय लगा।
कुछ ऐसा जिससे मैं अभी भी जूझती हूँ कि "वहाँ" कहीं नहीं है।
मुझे किसी और जगह होने की ज़रूरत नहीं है
ना ही कुछ और करना है और ना ही कहीं जाना है।
यही मेरी ज़िंदगी है।
और एक दिन मैंने रोते-रोते अपनी माँ को फ़ोन किया।
और मैंने कहा, "माँ, यह आख़िरी बार है।
माँ, यह आख़िरी बार है। मैं ठीक हो जाऊँगी।
मैंने अब...
अब बस बहुत हो गया।"
हम तुम्हारी ज़िंदगी की ख़ुशी मना रहे हैं।
कि...
तुम ज़िंदा हो।
यह साल, यह तस्वीर, मुझे लगा...
इस मुस्कान तक पहुँचने में बहुत मेहनत लगी है।
उसके वह वादा करने बाद,
एंबर इस प्रोग्राम पर डटी रहे, उसके लिए हमने यह तरीका अपनाया,
कि हमने अपना ध्यान इस पर केंद्रित किया कि एक युवती के लिए क्या महत्वपूर्ण है।
वह है "सामान्य" महसूस करना, जो भी उस व्यक्ति के लिए उसका मतलब है।
वह है स्कूल जाना।
रिश्ते होना, नौकरी करना, महसूस करना तुम उपयोगी हो।
एक लक्ष्य तय करना और उसके लिए काम करना।
आने वाले सालों में मैं अपने लक्षणों का सामना कैसे करती हूँ,
यह इसे निश्चित करने के लिए महत्वपूर्ण होगा कि मैं अपनी बाकी की ज़िंदगी
मानसिक रोगों के हस्पतालों में अंदर-बाहर होती रहूँगी
या मैं एक सामान्य और सफ़ल ज़िंदगी बिता पाऊँगी
जैसा कि स्किज़ोफ़्रेनिया के कई अन्य मरीज़ करते हैं।
मैं हमेशा से आत्मनिर्भर होना चाहती थी।
नई जगह आने का यह मेरा पहला दिन है।
-पहला दिन? -हाँ।
-तुम यह सब कुछ आज ही लेकर आई हो यहाँ? -हाँ।
बहुत काम करना पड़ा इस सब में।
सपने जैसा लगता है। मेरा अपना कमरा, अपनी जगह। यह एक वयस्क लड़की वाला कदम है।
यह कोना बहुत बिखरा हुआ है
और मेरे बिस्तर पर कपड़ों का ढेर है, तौ मैं माफ़ी चाहती हूँ।
पर यह रहा ये।
पहले तो मैं...
मैं बहुत नाराज़ थी।
बहुत ज़्यादा गुस्से में थी।
हमारी संस्कृति में...
माँ-बेटी साथ रहती हैं...
-हमेशा के लिए। -हमेशा के लिए।
मुझ पर भरोसा करो। मतलब, बस... बस...
समझो कि मुझे कितनी...
मुझे उस स्वतंत्रता की कितनी ज़रूरत है।
मुझे इससे बहुत गर्व महसूस होता है।
और तुम्हें पता है होता है।
धन्यवाद।
एंबर को अभी भी अक्सर आत्महत्या के विचार आते रहते हैं।
कोई ऐसे काम या योजनाएँ नहीं, ऐसा कुछ नहीं पर यह विचार आता है कि,
"ओह, शायद ज़्यादा आसान होता अगर आज सुबह मैं उठती ही नहीं।"
कई बार ऐसे कारण होते हैं और मेरे दिन बुरे गुज़रते हैं
जब मुझे लगता है, "आज का दिन बहुत बुरा था। मेरा रोने का दिल कर रहा है।"
इसका मतलब यह नहीं कि मैं हस्पताल चली जाऊँ।
स्किज़ोफ़्रेनिया सुनने में काफ़ी डरावना लगता है, पर एंबर को देखो।
एक फ़ुल-टाइम नौकरी कर रही है। मास्टर्स डिग्री की तैयारी कर रही है।
वह स्कूल में तो हमेशा ही रहेगी।
तो... तो यही होता है स्किज़ोफ़्रेनिया।
निबंध उसके बारे में
ज़्यादातर समय, मेरे दिमाग़ में जो भी चल रहा होता है, उसका मतलब नहीं बनता।
पर जब मैं बैठ कर उसे लिखती हूँ तो लगता है,
"अच्छा। अब यह समझ आ रहा है।"
ठीक होना, जैसा कि मैं सीख रही हूँ, एक ही झटके में होने वाली चीज़ नहीं।
यह तो लंबी, थकाने वाली अनवरत यात्रा है।
शांति का मतलब है मेरा इस चीज़ से समझौता कर लेना कि मेरे साथ यह हर रोज़ होगा।
इसका विरोध नहीं करना बल्कि इसके साथ चलना।
एक गंभीर मानसिक बीमारी होने के बाद भी
एक भरी-पूरी, सार्थक ज़िंदगी जीना संभव है।
मुझे मेरी किशोरावस्था में ही बताया गया था
कि मुझे स्किज़ोफ़्रेनिया है,
और मैं ठीक हो गई,
और क्लिनिकल साइकॉलोजी में मैंने डॉक्ट्रेट की।
पर सुबह उठ कर काम पर जा पाना बहुत प्रभावशाली दवाई है।
एक दोस्त से खाने के समय मिल पाना
प्रभावशाली व्यक्तिगत दवाई है।
व्यक्तिगत दवाईयाँ वो चीज़ें हैं जो हम ठीक रहने के लिए करते हैं।
जहाँ भी संभव था, मैं समझना चाहता था कि क्या हो रहा है
और क्यों मेरा नर्वस सिस्टम इस तरह की प्रतिक्रिया दे रहा था।
तो चार साल पहले, मेग को मिलने के बाद ही...
-हाँ। -...तुमने इसे समझने की कोशिश करने की
प्रक्रिया आरंभ की।
-तुमने पहले इसकी कोशिश नहीं की थी? -नहीं।
और मैं यह जल्दी ही समझ गया था कि अगर इस रिश्ते को सफ़ल होना है,
तो मुझे अपने अतीत का सामना करना होगा।
क्योंकि मेरे अंदर गुस्सा भरा था।
और वह मेगन के ऊपर गुस्सा नहीं था, बस गुस्सा था।
और वह समझ गई थी। उसने वह देख लिया था।
तो, इसे मैं कैसे ठीक करूँ?
और उसके लिए आपको अतीत में वापस जाना होगा,
उस आघात के पल तक जाना होगा, उसका सामना करके उस पर विचार करना होगा...
हैरी
...और फिर आगे बढ़ना होगा।
अब जबकि मैं चार-साढ़े चार साल से, पाँच साल से
थैरेपी कर रहा हूँ...
मेरे लिए, यह बस रोकथाम की बात है।
इसका मतलब यह नहीं कि हम उनसे हर रोज़ बात करें
पर किसी का होना जो हमारा मार्गदर्शन कर सके
और हमारी ज़िंदगी में वह जागरूकता पैदा करना कि कब हम दर्द महसूस कर रहे हैं
और उससे कैसे निकलें,
और किसी भी समय हमारे पास ऐसे कौन से साधन हैं
जिससे हम किसी छोटी सी चीज़ को बड़ा बनने से रोक सकें।
ईएमडीआर एक ऐसी चीज़ है जिसे मैं हमेशा से करके देखना चाहता था।
और वह उपचार के या ठीक होने के उन विभिन्न तरीकों में से थी
जिसके साथ मैं प्रयोग करने का इच्छुक था।
और मैं कभी उसके लिए तैयार नहीं होता अगर मैंने इतने साल से थैरेपी में
इतनी मेहनत ना की होती।
ईएमडीआर आघात-अवगत थैरेपी का एक नया प्रकार है।
सांजा ओकले साइकोथैरेपिस्ट एवं ईएमडीआर चिकित्सक
आघात के बारे में अवगत होने का मतलब है जब मरीज़ हमारे पास आता है तो हमें पता होता है
उसके साथ क्या हुआ है।
हम केवल लक्षणों की जाँच नहीं कर रहे, हम सोच रहे हैं,
"जीवन में ऐसी कौन सी घटनाएँ हुईं जिनके कारण वे लक्षण हुए होंगे?"
यह बड़े-बड़े अक्षरों वाली एक थैरेपी है।
ईएमडीआर का पूरा नाम है आँखों की हरकत का विसंवेदनीकरण पुनर्प्रसंस्करण
और ईएमडीआर की ख़ास चीज़ यह है कि हम द्विपक्षीय प्रोत्साहन दे रहे हैं,
या तो उस व्यक्ति से उसकी आँखें हिलवा कर,
या उसे थपथपा कर या वह ख़ुद को थपथपा रहे हैं।
तो ईएमडीआर यह करता है
कि उस आघात की संज्ञानात्मक स्मृति को सुरक्षित होने की
एक सशक्त याद के साथ जोड़ देता है।
तुम उस दर्दनाक घटना के बारे में सोचने में सक्षम हो सको,
उससे संबंधित...
डॉ. ब्रूस पैरी - सीनियर फ़ैलो, चाइल्डट्रॉमा अकैडमी
...भावनात्मक व्यथा महसूस किए बिना।
तुम उस व्यक्ति से उसी समय वह बुरी चीज़
सोचने के लिए कहते हो जब वे एक पैटर्न की, दोहराने वाली, लयबद्ध हरकत कर रहे होते हैं।
और अंततः उस स्मृति के साथ तुम्हारी एक नई भावना जुड़ जाती है।
-हैलो, सांजा। -ओह, हैलो।
कैसी हैं आप?
मैं अच्छी हूँ। बहुत बढ़िया हूँ।
तो आज एक और स्मृति को लक्षित करने के बारे में क्या ख़्याल है?
करते हैं यह। कहाँ से शुरू करना चाहती हो?
तो आपने कहा था आपकी शायद चार-पाँच स्मृतियाँ हैं
जो आपको अभी भी परेशान करती हैं।
और मैं सोच रही थी... पहली वाली थी विमान से यूके में आना।
मेरी ज़्यादातर ज़िंदगी, मैं जब भी विमान से यूके में, लंदन में
वापस आता हूँ, मैंने हमेशा थोड़ा आशंकित, चिंतित, थोड़ा बेचैन
और तनावग्रस्त महसूस किया है।
और... मुझे कभी समझ नहीं आया कि क्यों।
मुझे उसका एहसास था। जब मैं छोटा था, तब यह एहसास नहीं था
पर जब मैंने थैरेपी वगैरह शुरू की, मुझे इसका एहसास होने लगा।
मैं सोचता था, "मैं इतना परेशान क्यों होता हूँ?"
और, बेशक, मेरे लिए, दुर्भाग्यवश, लंदन मेरी समस्या शुरू होने का एक कारण है।
मेरी माँ के साथ जो हुआ और जो मैंने अनुभव किया और देखा।
किसी ख़ास चक्कर के समय यह हुआ
या यह हर बार होता है, और क्या हर बार एक जैसा होता है?
हर बार होता है।
तो क्या आपको याद है कि यह पहली बार कब हुआ था?
नहीं, मुझे नहीं याद पहली बार कब हुआ था।
मुझे बस याद है मुझे...
कैसा महसूस हुआ, लगभग चिंता सी,
जैसे अंदर से खोखलापन, खाली सा एहसास
जैसे घबराहट सी...
क्या यह डर है?
सब कुछ तनावपूर्ण लग रहा है।
और उस क्षण में जब तुम्हें यह शारीरिक एहसास होने शुरू हुए,
तुम्हारे मन में अपने लिए क्या नकारात्मक विचार हैं?
जैसे कोई मेरे पीछे पड़ा है,
और नहीं... और मैं बेबस हूँ।
और नहीं... जानता हूँ इसके बारे में कुछ नहीं कर सकता।
इससे बचा नहीं जा सकता।
इससे बचने का कोई रास्ता नहीं है।
तो चलो कहें मैं बेबस हूँ।
-हाँ। -मैं बेबस हूँ।
तो जब आप उस क्षण के बारे में सोचते हैं और आपको लगता है, "मैं बेबस हूँ,"
अब आप अपने बारे में क्या सोचना चाहेंगे?
मैं बेबस नहीं हूँ। यह...
यह केवल कुछ समय के लिए है।
और तुम अपनी ज़िंदगी सच्चाई से जी रहे हो, तो डरने की कोई बात नहीं है।
चिंता करने की कोई बात नहीं है।
तो ध्यान दो कि अब क्या एहसास जाग रहे हैं।
मुझे उदासी महसूस हो रही थी।
ठीक है। और यह आपको अपने शरीर में कहाँ महसूस हो रही थी?
यहाँ।
ठीक है। तो हम इसके बारे में वैसे ही विचार करेंगे जैसे पिछली बार किया था।
हम अपनी बाँहें मोड़ कर आर-पार रखेंगे।
वापस जाओ उस... उस तस्वीर की ओर, उन नकारात्मक ख़्यालों की ओर।
मैं बेबस हूँ। और ध्यान दो यह भावना तुम्हें अपने शरीर में कहाँ महसूस होती है।
ध्यान दो अब क्या उभरता है।
यह मेरी किशोरावस्था के दौरान शुरू हुआ।
शुरुआत में जब मैं एक बार यूके से गया था,
अपनी माँ की मौत के परिणामस्वरूप हो रही चीज़ों से बचने के लिए,
वह अफ़्रीका गया था।
शायद मैं वहाँ दो सप्ताह रहा था।
और वहाँ कितना आराम मिला था।
वह... मैंने वहाँ एकदम आज़ाद महसूस किया।
वह एक पलायन का एहसास था जो मैंने पहले कभी महसूस नहीं किया था।
और फिर वापस यूके में आना,
यह जानते हुए कि मुझे किस चीज़ का सामना करना पड़ेगा
और यह कि मैं उससे बच नहीं सकता, डरावना था।
आपने क्या महसूस किया?
यही, कि कैसे,
शायद सदमे की बात यही है,
कि हालाँकि वह अतीत में है, अतीत के वो पल और वे भावनाएँ
इतनी गहराई से वर्तमान से जुड़ी हुई हैं।
ठीक है, इसी के साथ आगे बढ़ो।
उन विचारों, भावनाओं, एहसासों को महसूस करो, जो भी उभर कर आता है।
और कोई स्मृतियाँ।
जो भी महसूस होता है, अच्छा है।
वे आती जा रही हैं... यह बस लग रहा है वही पुराना...
यह सदमा काफ़ी हद तक...
भौगोलिक है।
ठीक है, इसी के साथ आगे बढ़ो।
बस ध्यान दो।
एक चीज़ जो वाक़ई अच्छी है... पता नहीं यह उद्देश्य है कि नहीं,
पर यह जैसे... यह मेरी हार्ड ड्राइव साफ़ कर रहा है।
वस्तुतः हर बार जब कुछ उभर कर आता है... व्हूश...
वह निकल जाता है। व्हूश।
बढ़िया। हाँ, यह भी हमारा लक्ष्य है। बहुत अच्छे।
तो चलो अब वहाँ वापस चलें जहाँ से शुरू किया था।
जहाँ आप एक विमान में हो,
वह शुरुआती तस्वीर, सीट-बेल्ट लगाई हैं।
वापस उसके बारे में सोचो और देखो अब क्या उभरता है।
शांति और शक्ति।
शांति के कारण आती हुई शक्ति।
हालाँकि ईएमडीआर की सलाह दी जाती है
बड़े-बड़े सदमों के लिए,
बड़ी घटनाओं के लिए जैसे कि सुनामी या युद्ध के कारण हुआ सदमा,
ज़्यादातर समय, हम उन व्यस्कों का इलाज कर रहे हैं
जिनकी अपने... बचपन की कोई अप्रिय यादें हैं,
या जीवन के ऐसे अनुभवों की जो सही तरीके से संचित नहीं हुए।
तो आपके साथ चाहे एक 50 वर्षीय इन्सान हो, आप इलाज एक बच्चे का ही कर रहे हैं।
जीवन मैं मैंने एक सबसे बड़ा सबक यह सीखा है
कि ठीक होने के लिए कई बार
तुम्हें वापस जाकर अप्रिय स्थितियों का सामना करना पड़ता है
और उन पर विचार करके समझना पड़ता है।
मेरे लिए, थैरेपी ने मुझे किसी भी चीज़ का सामना करने के लिए सक्षम बना दिया है।
इसीलिए अब मैं यहाँ हूँ। इसीलिए अब मेरी पत्नी यहाँ है।
परिवार के अंदर ही कैद होने की वह भावना...
वहाँ से चले जाने का विकल्प ही नहीं था।
अंततः, जब मैंने अपने परिवार के लिए वह निर्णय लिया,
मुझे तब भी यही कहा गया, तुम यह नहीं कर सकते।
मुझे लगा, "स्थिति को किस हद तक बुरा होना होगा जब मुझे यह करने दिया जाएगा?"
वह अपने जीवन का अंत करने वाली थी।
हालात इस हद तक नहीं पहुँचने देने चाहिए।
क्या मुझे कोई पछतावा है?
हाँ। मेरा सबसे बड़ा पछतावा यह है कि मैंने अपनी पत्नी के साथ अपने रिश्ते की
शुरुआत में ही कड़ा रवैया अपना कर नस्लवाद पर सवाल क्यों नहीं उठाया।
इतिहास ख़ुद को दोहरा रहा था।
मेरी माँ का उनके मरने तक पीछा किया गया जब उनका रिश्ता
एक ऐसे व्यक्ति से था जो श्वेत नहीं था।
और अब देखो क्या हुआ है।
तुम इतिहास के ख़ुद को दोहराने की बात करना चाहते हो।
वे तब तक नहीं रुकेंगे जब तक वह मर नहीं जाती।
यह बहुत उकसाने वाली चीज़ थी...
कि शायद मैं अपनी ज़िंदगी में एक और औरत को खो सकता हूँ।
जैसे कि... यह सूची लंबी होती जा रही है।
और यह सब घूम-फिर कर वापस आता है उन्हीं लोगों पर, उसी व्यावसायिक मॉडल पर,
उसी उद्योग पर।
जब मैं छोटा था, मेरे पिता मुझसे कहा करते थे,
वह मुझसे और विलियम से, दोनों से कहा करते थे,
"ख़ैर, मेरे साथ ऐसा ही होता था, तो तुम्हारे साथ भी ऐसा ही होगा।"
इस बात का कोई मतलब नहीं बनता।
चूँकि तुमने तक़लीफ़ सही है, इसका मतलब यह नहीं तुम्हारे बच्चों को भी सहनी होगी।
बल्कि इसका उल्टा होना चाहिए।
अगर तुमने तक़लीफ़ झेली है, तो हर संभव प्रयास करो
कि जो भी अनुभव तुम्हें... जो भी नकारात्मक अनुभव तुमने झेले...
अपने बच्चों के लिए वह ठीक कर सको।
हमने अपने मानसिक स्वास्थ्य को आगे रखने का फ़ैसला किया।
वही हम कर रहे हैं और वही हम करते रहेंगे।
क्या यह सब इस चक्र को तोड़ने के बारे में ही नहीं है?
क्या यह सुनिश्चित नहीं करना चाहिए कि इतिहास ख़ुद को दोहराए नहीं?
कि जो भी दर्द और तक़लीफ़ तुमने भुगती, वह सब तुम आगे ना जाने दो।
बच्चों के लिए आघातपूर्ण घटनाएँ बड़ों से अलग होती हैं।
यह एक तूफ़ान की तरह है।
वयस्क लोग एक मज़बूत पेड़ की तरह होते हैं, उनकी जड़ें गहरी होती हैं...
डॉ. ऐसम दाऊद - बाल मनश्चिकित्सक ह्यूमैनिटी क्रू सह-संस्थापक
...और आघात केवल उनकी टहनियों को नुकसान पहुँचाता है।
मैं यह नहीं कह रहा कि उनके साथ समस्या नहीं है। बहुत बड़ी समस्या है।
पर वे उस पर काबू पा सकते हैं। उन्हें कुछ समस्याएँ वगैरह होंगी।
पर एक बच्चा, वह एक झाड़ी की तरह है। वह मज़बूत नहीं है।
और अगर हमने बीच में दख़ल नहीं दिया, तो बड़े होने पर उनकी जड़ें
किसी तरह के तूफ़ान का सामना नहीं कर पाएँगी।
हल्की सी कोई हवा भी,
वह उन्हें... भविष्य में नुकसान पहुँचाएगी।
तो बच्चों के आघात पर पहले ध्यान देना ज़्यादा ज़रूरी है
क्योंकि ठीक होकर स्वास्थ्य लाभ करने की संभावना बहुत ज़्यादा है।
सेमोस ग्रीस
फ़ॉज़ी। अरे, फ़ॉज़ी।
फ़ॉज़ी
ज़रूर।
-क्या? क्या तुम अभी जागे हो? -हाँ।
जब हम पहली बार आए थे, तो यहाँ उतरे थे।
और तुम, तुम कहाँ उतरे थे?
मैं यहाँ नहीं उतरा था।
मैं उस पहाड़ के पीछे से आया और हम उस तट पर उतरे थे।
हमारे उतरने के तीन घंटे बाद, ग्रीक लोग फ़ोन करके हमारी शिकायतें करने लगे,
फिर पुलिस आकर हमें ले गई।
एक बार समुद्र के बीच में हमारा पेट्रोल ख़त्म हो गया, फिर हम किसी तरह वापस चले गए।
तुम लोगों ने समुद्र के रास्ते एक बार आने की कोशिश की या दो बार?
नहीं, तीन बार।
आप यह समझ रहे हैं? अगर कोई बच्चा है जो किसी चीज़ में कमज़ोर है,
कोई ग्रीक बच्चा जो किसी चीज़ से डरा हुआ है,
तुम उसकी मदद कर सकते हो।
तुम उसे बताओगे, "मेरा नाम फ़ॉज़ी है और मैं सीरिया से आया हूँ।
मैं एक युद्ध से बचकर आया और मैंने तीन बार कोशिश करने के बाद
एक छोटी सी नाव में एक ख़तरनाक यात्रा में समुद्र पार किया था।
तुम यह चीज़ कभी मत भूलना। तुम हीरो हो जिन्होंने समुद्र पार किया है।
यह चीज़ बहुत ज़रूरी है।
तो आज हम इसे खोजेंगे।
लेसबॉस, ग्रीस अक्तूबर 2015
सन् 2015 में,
मैं इतिहास के सबसे भयंकर शरणार्थी संकट का साक्षी बना।
दो-तीन नावें 30 बनीं और 30 फिर 100 बन गईं।
और लगभग ढाई लाख लोग आ गए।
उस तट पर मैं ही एक अकेला डॉक्टर था।
सीपीआर कर रहा था, लोग निर्भर...
सब मेरी ओर देख रहे थे, जो डॉक्टर आया था,
वे सोचते थे, "अरे, कहाँ हो? तुम मौत की पुष्टि करो।"
बस। अब और नहीं ला सकते।
-ठीक है। -इनको थोड़ा सम्मान दें।
बस, हो गया।
मैंने शायद 21 सफ़ल सीपीआर कीं। और छः लोग खो दिए।
...दस, 11, 12, 13, 14, 15, 16, 17, 18, 19...
...21, 22, 23, 24, 25...
हाँ, हाँ।
केवल आपका शरीर ही सदमा नहीं सह रहा,
केवल आपके शरीर को ही डॉक्टर की ज़रूरत नहीं है।
आपका मन भी यात्रा कर रहा है और उसे भी उपचार की ज़रूरत है।
तो हमें 21 दिन लगे,
मुझे और मेरी सुंदर और मेधावी पत्नी, मारिया को,
ह्यूमैनिटी क्रू बनाने में।
और तब से, हम यही कर रहे हैं।
हम मनोवैज्ञानिक यात्रा पर अपना ध्यान केंद्रित करते हैं,
ताकि इन ज़िंदगियों को पुनः उनकी आत्माओं और मन से जोड़ पाएँ जो वे पीछे छोड़ आए हैं।
तो मैं कुछ चीज़ों के कार्ड रखूँगा।
तुम वह कार्ड चुनो जिससे तुम्हें कुछ महसूस होता है, उसे तुरंत उठा लेना।
वह कार्ड उठाना जिससे तुम्हें तुम्हारे साथ हुई किसी अच्छी चीज़ की याद आए।
उस समय जो माहौल था, उसे याद करो, कोई आवाज़ें, कोई महक,
वहाँ की कोई यादें, कोई नाम।
कुछ भी।
अच्छा, चलो कार्ड निकाल कर सामने रखें।
सब लोग एक-एक काग़ज़ ले लो।
कार्ड को काग़ज़ पर कहीं भी चिपका दो।
फिर उसके आसपास चित्र बनाना शुरू करो,
ऐसी चीज़ें जो तुम्हें लगता है, उन यादों को पूरा करती हैं।
क्या चुना तुमने? क्या बनाया है? हमें उसके बारे में बताओ। कौन शुरू करेगा?
जब मैं नर्सरी में पढ़ता था,
हमें मनोरंजन पार्क में लेकर जाते थे।
वहाँ वे हमें जूस और बिस्कुट देते थे।
वाह!
फ़ॉज़ी?
मुझे याद है जब मैं सीरिया में अपने भाई-बहनों, आंटियों और माँ के साथ
हँसी-ख़ुशी शतरंज खेलता था।
हमें जो अलग करता है, वह यह कि हममें अच्छा और बुरा दोनों हैं, है ना?
हमारे अंदर ख़ुशी भी है और ग़म भी।
और हमें उनको नियंत्रित करना होगा।
हमें ग़म को दूर भगाकर ख़ुशी को अपने पास रखना होगा।
सही है।
उसे दूर भगाने के लिए, हमें उसके बारे में बात करनी होगी।
जैसे हमारे अंदर कोई अंगारे सुलग रहे हों और हमें नहीं पता उन्हें कैसे बुझाना है।
हमें वह सब बाहर लाना होगा, पूरा बाहर लाना होगा जब तक वह सब निकल नहीं जाता।
ताकि हम उस पर कुछ ठंडा पानी डाल सकें।
अब हम ऐसे कार्ड रखेंगे जो तुम्हें तुम्हारे जीवन में हुई मुश्किल चीज़ों की
याद दिलाएँगे।
वो चीज़ें जिन्होंने दर्द दिया, उदास चीज़ें, बुरी चीज़ें।
जिन चीज़ों को हम मिटाना चाहते हैं।
तो जब तुममें से किसी को कोई ऐसा कार्ड दिखे
जो उसे उसके जीवन की मुश्किल चीज़ों की याद दिलाता है।
फ़ॉज़ी, इस चित्र को देखो,
फिर अपने शरीर की कल्पना करो और हमें बताओ तुम्हें क्या महसूस हुआ?
मुझे दुख हो रहा था जब मैं सीरिया में विमानों को इडलिब पर बम गिराते देख रहा था।
एक बार एक विमान ने बम गिराया... उससे हमारी खिड़की गिर गई।
रुको और एक गहरी साँस लो।
क्या यह तुम्हारी सबसे मुश्किल स्मृति है जो तुम्हें याद आती है?
सबसे मुश्किल समय अंतिम धमाके का था।
हर आधे घंटे में होने वाली बमबारी से ज़्यादातर लोगों की मृत्यु हो गई।
तुम्हारे परिचितों में किसकी मौत हुई?
मेरे भाई की मौत हो गई जब उन्होंने खेल के मैदान पर बम गिराए।
मेरी आंटी भी मर गईं।
अल्लाह उन पर रहम करे।
फ़ॉज़ी को किस चीज़ की बात करने में सबसे ज़्यादा डर लगता है?
मुझे अपने भाई की मृत्यु के बारे में बात करने में डर लगता है।
क्या तुम बाद में अकेले में बात करना चाहोगे?
मैं उसकी बात नहीं कर पाऊँगा क्योंकि अगर मैंने की तो मैं रो पड़ूँगा।
उसमें तो कोई बुराई नहीं है।
जब तुम हमें अपनी कहानी सुना रहे थे, तो मैं रो रहा था।
मुझे लग रहा है कि आप रोने वाले हो।
रोने से हमें कुछ नहीं होगा।
कल आना, फिर हम बात करेंगे।
बहुत अच्छे।
प्यारे फ़ॉज़ी, डरना नहीं।
यल्ला, अबूद, तुम हीरो हो।
यह मत भूलो कि जैसे उनके पास एक सुरक्षित जगह थी, हमारे पास भी है।
हमारे सामने एक लंबा दिन पड़ा है, बहुत से काम भी करने हैं
तो यह बहुत ज़रूरी है कि हम इसे आत्मसात कर लें।
अब तुम्हें क्या महसूस हो रहा है?
क्या लगता है तुम्हें, तुम्हारे अंदर क्या चीज़ बैठी हुई है?
शायद हमें यह काम बंद कर देना चाहिए।
तुम्हें पता है हम यह बंद नहीं कर सकते।
ऐसम, हमें पता है हम यह काम बंद नहीं कर सकते।
अगर हमने यह काम नहीं किया, तो और कौन करेगा?
तुम्हें लगता है इन लड़कों की ज़िंदगियों में सुरक्षित स्थान हैं?
वे हमारे पास भी हैं।
मैं अपना ढूँढने की कोशिश कर रहा हूँ।
अगर हम बच्चों को देखें, तो हमारे पास एक बहुत बड़ा अवसर है,
ना केवल उसे आसान बनाने या उसकी पुनःरचना करने का,
बल्कि हमारे पास उसे रूपांतरित करने का अवसर है।
कहाँ बैठें?
वहीं जहाँ कल बैठे थे।
यहाँ बैठना चाहोगे?
यहाँ।
अच्छा, अब तुम्हारा ध्यान मेरी तरफ़ है?
हाँ।
या थोड़ा सा ध्यान मेरी तरफ़ है?
नहीं।
क्या तुम्हें डर लग रहा है?
उतना नहीं।
क्या तुम्हें डर है हम किसी ऐसी चीज़ की बात करेंगे
जिसकी बात करने में तुम्हें डर लगता है?
मुझे केवल एक चीज़ की बात करना पसंद नहीं और वह है बमबारी।
तभी हमें उसे हराना है। तुम्हारे अंदर बहुत सारी ख़ुशी है।
तुम हमेशा हँसते रहते हो तो हम हर चीज़ को हरा सकते हैं।
यह रहा।
तुम अपने भाई के बारे में बात नहीं करना चाहते थे
जब हमने तुम पर बमबारी होने के समय की बात की, है ना?
क्योंकि मुझे उस कहानी से डर लगता है।
क्या कहानी है वह, तुम्हें उसके बारे में क्या याद है?
मुझे उस कहानी से बहुत डर लगता है क्योंकि जब मेरा भाई मारा गया था,
मुझे उसका सिर नहीं दिखा।
उसके टुकड़े-टुकड़े हो गए थे।
क्या तुम वहाँ गए थे जहाँ पर वह था?
क्या तुम उसके साथ खेल के मैदान में थे?
नहीं।
जब वह धमाके से मारा गया, उसके साथ गेंद खेल रहे उसके दोस्तों ने हमें बताया।
तो मैं उसकी ओर भागा, पर मुझे उसकी लाश नहीं दिखा। मुझे उसका कोई हिस्सा नहीं दिखा।
तुम कितने उदास हो अगर कम उदासी के लिए शून्य और सबसे ज़्यादा उदासी के लिए दस है?
दस में से सात, सात हूँ।
अगर तुम किसी की सदमे से उबरने में मदद करना चाहते हो
तो तुम्हें हर संभव प्रयास करना चाहिए
कि उपचार उस आघात की जगह के और उसके घटित होने के समय के
जितना क़रीब हो सके, वहाँ करो।
पर अगर ऐसा ना हो पाए, तो यह अंत नहीं है।
जहाँ तक फ़ॉज़ी की बात है, वह सीरिया में घटी चीज़ों की ज़्यादा बात करता है।
तो कार्ड्, और कल्पना शक्ति का प्रयोग करके,
हम उन्हें उन पलों में वापस भेजते हैं
और फिर एक सुरक्षित जगह लेकर आते हैं जहाँ वह शांति महसूस कर सके।
एक बार और, साँस लो और फिर इसको देखो।
एक गहरी साँस लो।
क्या कोई ऐसा दृश्य या तस्वीर है जो तुम ख़ुद से कह सको तुमने कभी नहीं देखी?
मैं अपने भाई को भूलने की कोशिश कर रहा हूँ पर नहीं कर पाता।
तुम्हारी इस बात का क्या मतलब है, "मैं अपने भाई को याद ना करने की कोशिश कर रहा हूँ?"
जब मैं कहता हूँ, "मैं अपने भाई को याद ना करने की कोशिश कर रहा हूँ,"
वह इसलिए क्योंकि जब मैं याद करता हूँ, तो रोता हूँ और उदास हो जाता हूँ।
क्या हम यह तस्वीर हटा सकते हैं? क्योंकि मैं रोने वाला हूँ।
क्या?
अब मैं रोने वाला हूँ।
तो क्यों नहीं?
जब तुम बमबारी के बाद अपनी माँ के साथ खेल के मैदान में गए
तो तुमने क्या देखा?
मैंने? मुझे अपने अंदर से लगा, मेरे दिल की धड़कन जैसे रुक गई है।
मेरी माँ रोती रहीं जब तक वह सुन्न नहीं हो गईं, अपनी टाँग नहीं हिला पा रही थीं।
कुछ बताने या रोने से डरने की ज़रूरत नहीं है।
तुम्हारे अंदर एक जंग चल रही है।
यह जंग है अच्छी यादों और बुरी यादों के बीच।
फ़ॉज़ी अगले साल या अब से दस-बीस साल बाद क्या बनेगा,
यह चीज़ सुनिश्चित करेगा
इस जंग का विजेता।
तो, ख़ुद को जिताने के लिए
तुम्हें उनसे लड़ना होगा।
सही है।
कुछ रोमांचक करने की कोशिश करना चाहोगे?
हाँ।
यह तुम हो। नहीं, सच में, मेरी नज़र में तुम ऐसे ही हो।
मैं चाहता हूँ कि यह हीरो जो फ़ॉज़ी है, तुम इसे बनाकर
इसमें रंग भरो।
क्योंकि फ़ॉज़ी एक हीरो है।
तुम सुपरमैन या स्पाइडरमैन से ज़्यादा ताक़तवर हो।
तुम सुपर फ़ॉज़ी हो।
सुपर फ़ॉज़ी बाकियों के जैसे कपड़े नहीं पहनता।
तुम्हें क्या लगता है, तुम्हारे कौन से गुण तुम्हें हीरो बनाते हैं?
मेरे लिए, साहस ही वह एकमात्र चीज़ है जो मुझे शक्ति देता है।
मेरा दिमाग़ और मेरे विचार।
यह रोकने का एक बहुत सरल तरीका है।
रोकना बाद में उपचार करने से कहीं ज़्यादा आसान है।
मैं उसे सुपर फ़ॉज़ी बुलाऊँगा।
सुपर फ़ॉज़ी।
ज़रूरत है तो केवल इस चीज़ की कि तुम
सही जगह पर हो और इस दुख भरी घटना का फ़ायदा उठाकर
इसे किसी अच्छी चीज़ में परिवर्तित कर दो।
हम इसे "सुनहरा घंटा" कहते हैं।
मैं हर वह भावना बाहर लाना चाहता हूँ जो हमारे अंदर कहीं गहरी बैठी है।
और मैं क्या बाहर निकालना चाहता हूँ?
मैं अपने अंदर से गुस्सा निकालना चाहता हूँ।
फ़ॉज़ी और उसके भाई-बहन और दोस्त हीरो हैं।
मैं सच में मानता हूँ कि वे हीरो हैं।
तो हमारा कर्त्तव्य है हम उन्हें इस आघात पर विचार करने में,
अच्छी यादें ढूँढने में
और वे वापस लाने में उनकी मदद करें।
उपशीर्षक अनुवादक: मृणाल अग्रवाल